แม่ฮ่องสอน อุณหภูมิลดลง ขอให้ประชาชนดูแลรักษาสุขภาพ จากสภาพอากาศที่เปลี่ยนแปลง
นายเรืองฤทธิ์ ผลดี หัวหน้าสำนักงานบรรเทาสาธารณภัย กองอำนวยการป้องกันและบรรเทาสาธารณภัยจังหวัดแม่ฮ่องสอน รายงานอุณหภูมิ ณ สถานีตรวจวัดในพื้นที่จังหวัดแม่ฮ่องสอน ประจำวันที่ 6 ธันวาคม 2564 (ข้อมูลจากเว็บทันพิบัติ https://watch.tanpibut.org)  ณ เวลา 06.00 น. อำเภอปางมะผ้า อุณหภูมิต่ำสุดที่ อบต.ปางมะผ้า ตำบลปางมะผ้า 9.2 ?C อำเภอปาย อุณหภูมิต่ำสุดที่ บ้านสันติชล ตำบลเวียงใต้ 11?C อำเภอขุนยวม อุณหภูมิต่ำสุดที่ บ้านท่าหินส้ม ตำบลขุนยวม 11.4?C อำเภอแม่สะเรียง อุณหภูมิต่ำสุดที่ อบต.แม่คง ตำบลแม่คง 16.4?C อำเภอแม่ลาน้อย อุณหภูมิต่ำสุดที่ อบต.ท่าผาปุ้ม ตำบลท่าผาปุ้ม 12.8?C อำเภอเมืองแม่ฮ่องสอน อุณหภูมิต่ำสุดที่ อบต.ปางหมู ตำบลปางหมู 13.6?C อำเภอสบเมย อุณหภูมิต่ำสุดที่ อบต.แม่สวด ตำบลแม่คะตวน 15.3?Cสำหรับพยากรณ์อากาศ 24 ชั่วโมงข้างหน้า ประจำวันที่ 6 ธันวาคม 2564 บริเวณความกดอากาศสูง หรือมวลอากาศเย็นกำลังค่อนข้างแรงจากประเทศจีนยังคงปกคลุมประเทศไทย  ลักษณะเช่นนี้ทำให้ภาคเหนือ ภาคตะวันออกเฉียงเหนือและภาคกลาง มีอากาศเย็นถึงหนาวในตอนเช้า ส่วนภาคตะวันออก มีอากาศเย็นในตอนเช้า สำหรับบริเวณยอดดอยมีอากาศหนาวถึงหนาวจัดกับมีน้ำค้างแข็งบางแห่ง อุณหภูมิต่ำสุด 3-10 องศาเซลเซียส และบริเวณยอดภูมีอากาศหนาวถึงหนาวจัด อุณหภูมิต่ำสุด 6-11 องศาเซลเซียส ขอให้ประชาชนบริเวณประเทศไทยตอนบนดูแลรักษาสุขภาพ เนื่องจากสภาพอากาศที่เปลี่ยนแปลงในระยะนี้ไว้ด้วย